Românii Ionuţ Nedelcearu şi George Puşcaş au marcat pentru echipele lor, duminică, în etapa a 29-a a ligii secunde de fotbal din Italia.
Nedelcearu a adus victoria echipei Palermo, cu 1-0, pe terenul formaţiei Lecco, marcând în minutul 36, cu o lovitură de cap.
Pentru fundaşul român este al doilea gol în 13 partide în acest sezon de Serie B, el fiind integralist la Lecco.
Portarul Mirko Pigliacelli (ex-Universitatea Craiova) a jucat şi el tot meciul la Palermo.
Atacantul George Puşcaş a marcat golul echipei Bari, învinsă în deplasare de Venezia FC cu scorul de 3-1.
Gazdele au marcat primele două goluri ale partide, prin Christian Gytkjaer (3) şi Giorgio Altare (15), apoi Puşcaş a redus din diferenţă, în min. 37, dar finlandezul Joel Pohjanpalo (90) a închis tabela.
Pentru Puşcaş, care a evoluat 85 de minute, a fost al doilea gol marcat în tricoul lui Bari în 9 partide.
Mijlocaşul francez Malcom Edjouma (ex-FCSB) a fost rezervă la oaspeţi.
Clasament Serie B
1. Parma 62 puncte (29 jocuri)
2. US Cremonese 56 (29)
3. Venezia FC 54 (29)
4. Como 52 (29)
5. Palermo FC 49 (29)
....................................
15. Bari 34 (29)
...